b'\n_START_ARTICLE_\nPenthouse\n_START_SECTION_\nIstorija\n_START_PARAGRAPH_\nJungtin\xc4\x97je Karalyst\xc4\x97je \xc5\xbeurnal\xc4\x85 1965\xc2\xa0m. \xc4\xafsteig\xc4\x97 amerikietis Bob Guccione. 1969\xc2\xa0m. juo prekiauti prad\xc4\x97ta ir Jungtin\xc4\x97se Valstijose, siekiant nurungti Hugh Hefnerio \xe2\x80\x9ePlayboy\xe2\x80\x9c._NEWLINE_Prad\xc5\xbeia buvo nelengva. Netur\xc4\x97damas daug l\xc4\x97\xc5\xa1\xc5\xb3 Guccione pats imdavosi fotografuoti modelius pirmiesiems \xc5\xbeurnalo leidimams. Netur\xc4\x97damas profesionali\xc5\xb3 \xc5\xbeini\xc5\xb3, Guccione savo fotografijoms pritaikydavo turimas tapybos \xc5\xbeinias, tokiu b\xc5\xabdu joms suteikdamas i\xc5\xa1sklaidyto, lengvo fokusavimo atvaizd\xc4\x85, kas v\xc4\x97liau tapo \xc5\xbeurnalo iliustracij\xc5\xb3 skiriamuoju bruo\xc5\xbeu. \xc5\xbdurnalo iliustracijose buvo galima i\xc5\xa1vysti daugiau seksualinio pob\xc5\xabd\xc5\xbeio turinio nei kituose to laikme\xc4\x8dio vyr\xc5\xb3 \xc5\xbeurnaluose. \xe2\x80\x9ePenthouse\xe2\x80\x9c buvo pirmasis \xc5\xbeurnalas, kuriame atvirai prad\xc4\x97ta rodyti moters gaktos plaukus, v\xc4\x97liau ir k\xc5\xabn\xc4\x85 visu nuogumu bei vulvos ir i\xc5\xa1ang\xc4\x97s sritis. XX a. pab. imta rodyti daugiau feti\xc5\xa1o turinio. \xe2\x80\x9ePenthouse\xe2\x80\x9c taip pat buvo galima i\xc5\xa1vysti be sutikimo publikuot\xc5\xb3 \xc4\xaf\xc5\xbeymybi\xc5\xb3, toki\xc5\xb3 kaip Madonna ar Vanessa Williams, nuotrauk\xc5\xb3. \xc5\xa0iuo atveju abiej\xc5\xb3 atlik\xc4\x97j\xc5\xb3 fotografijos buvo darytos j\xc5\xb3 karjeros prad\xc5\xbeioje ir i\xc5\xa1platintos tik joms tapus \xc4\xaf\xc5\xbeymioms. B. Guccione \xc5\xbeurnalas gal\xc4\x97jo pasi\xc5\xablyti sensacingesn\xc4\xaf, skandalingesn\xc4\xaf turin\xc4\xaf, redaktoriai sugeb\xc4\x97davo \xe2\x80\x9eprisikasti\xe2\x80\x9c iki pat vyriausybini\xc5\xb3 sl\xc4\x97pim\xc5\xb3. Tokie ra\xc5\xa1ytojai kaip Seymour Hersh, Craig S. Karpel, James Dale Davidson ir Ernest Volkman \xc4\xaf vie\xc5\xa1um\xc4\x85 i\xc5\xa1k\xc4\x97l\xc4\x97 daugyb\xc4\x99 skandal\xc5\xb3 ir korupcijos atvej\xc5\xb3, palie\xc4\x8dian\xc4\x8di\xc5\xb3 Jungtini\xc5\xb3 Valstij\xc5\xb3 vyriausyb\xc4\x97s narius._NEWLINE_\xe2\x80\x9ePenthouse Global Media\xe2\x80\x9c patyrus bankrot\xc4\x85, 2018\xc2\xa0m. bir\xc5\xbeelio 4 d. aukcione u\xc5\xbe 11,2 mln. JAV dol. visas teises \xc4\xaf \xc5\xbeurnal\xc4\x85 \xc4\xafsigijo pornografinio turinio svetain\xc4\x97s Xvideos.com savininkai.\n_START_SECTION_\nBendradarbiai\n_START_PARAGRAPH_\n\xc5\xbdurnalo gyvavimo laikotarpiu prie jo rengimo ir leidimo prisid\xc4\x97jo: Isaac Asimov, James Baldwin, Howard Blum, Victor Bockris, T.C. Boyle, Alexander Cockburn, Harry Crews, Cameron Crowe, Don DeLillo, Alan Dershowitz, Edward Jay Epstein, Joe Flaherty, Chet Flippo, Albert Goldman, Anthony Haden-Guest, John Hawkes, Nat Hentoff, Warren Hinckle, Abbie Hoffman, Nicholas von Hoffman, Michael Korda, Paul Krassner, Michael Ledeen, Anthony Lewis, Peter Manso, Joyce Carol Oates, James Purdy, Philip Roth, Harrison E. Salisbury, Gail Sheehy, Robert Sherrill, Mickey Spillane, Ben Stein, Harry Stein, Tad Szulc, Jerry Tallmer, Studs Terkel, Nick Tosches, Gore Vidal, Irving Wallace ir Ruth Westheimer.'